b"\n_START_ARTICLE_\nPublicitat sobre l'alcohol\n_START_PARAGRAPH_\nLa publicitat sobre l'alcohol \xc3\xa9s la promoci\xc3\xb3 de les begudes alcoh\xc3\xb2liques per part dels seus productors a trav\xc3\xa9s dels mijans de comunicaci\xc3\xb3. Junt amb la publicitat del tabac \xc3\xa9s una de les activitats publicit\xc3\xa0ries m\xc3\xa9s regulades. En alguns pa\xc3\xafsos est\xc3\xa0 completament prohibida._NEWLINE_S'ha demostrat cient\xc3\xadficament la gran correlaci\xc3\xb3 que hi ha entre la publicitat i el consum d\xe2\x80\x99alcohol. La publicitat de l'alcohol \xc3\xa9s un poder\xc3\xb3s inductor perqu\xc3\xa8 es consumeixi. La publicitat de l'alcohol \xc3\xa9s alta en mitjans escrits i est\xc3\xa0 dirigida de forma prominent a joves. En contrast s\xc3\xb3n escasses les campanyes disuas\xc3\xb2ries antidroga._NEWLINE_La ind\xc3\xbastria de l'alcohol gasta dos mil milions de d\xc3\xb2lars cada any en publicitat (Strasburger, 1999). A Espanya l\xe2\x80\x99any 2001 es gastaren 420 milions d\xe2\x80\x99euros en la publicitat de l\xe2\x80\x99alcohol i aquests productes s\xc3\xb3n el 6% de tota la publicitat. En canvi nom\xc3\xa9s es gastaren 22 milions en campanyes antidroga.\n_START_SECTION_\nDestinataris\n_START_PARAGRAPH_\nEls destinataris de les campanyes publicit\xc3\xa0ries de begudes alcoh\xc3\xb2liques han anat canviant al llarg del temps. Algunes begudes com la cervesa i el whisky es dirigeixen al consumidor mascul\xc3\xad mentre altres com els schnapps de fruites i les cremes de licor s'orienten al consumidor femen\xc3\xad. Alguns tipus de begudes estan especialment pensades per iniciar al consum de les persones que normalment no beuen begudes alcoh\xc3\xb2liques.\n_START_SECTION_\nEstats Units\n_START_PARAGRAPH_\nAls Estats Units hi ha uns organismes d\xe2\x80\x99autoregulaci\xc3\xb3 que creen els est\xc3\xa0ndards \xc3\xa8tics de la publicitat de l'alcohol.\n_START_SECTION_\nSu\xc3\xa8cia\n_START_PARAGRAPH_\nSegons la llei sueca estan prohibits de manera general els anuncis d\xe2\x80\x99alcohol per\xc3\xb2 estan permesos en begudes de baixa graduaci\xc3\xb3 (cerveses lleugeres). Per la directiva de la UE de 2005 poden apar\xc3\xa8ixer anuncis d'alcohol a la premsa escrita."